<classify> Chanzo cha picha, Getty ImagesSigmund Freud alitaja uwepo wa nadharia mbili za kisayansi zilizoathiri sana saikolojia ya binadamu: Ya kwanza, ni kwamba dunia si kitovu cha ulimwengu.Pili, ingawa dunia iliundwa angalau miaka bilioni 4.5 iliyopita, wanadamu wamekuwa wakiishi kwenye sayari hii kwa muda mfupi sana.Kabla yake, kulikuwa na kila kitu duniani isipokuwa binadamu.Na jambo la kushangaza ambalo linahitaji kuongezwa ni kwamba sisi binadamu sio wakamilifu, hatujakamilika tuna mapungufu makubwa. Hii inamaanisha kwamba muundo wa kimwili au muundo wa binadamu.Wanasayansi wameona katika tafiti mbalimbali, baada ya mageuzi mengi, kasoro kadhaa zilizobakia katika mwili wa mwanadamu.Na hizi ni baadhi ya kasoro hizo kati ya nyingi.Chanzo cha picha, Getty ImagesMfano wa kwanza wa jinsi mwili wa mwanadamu alivyo na kasoro kisayansi ni kwenye mfumo wa uzazi wa kiume.Ingekuwa bora kama kiungo hiki kingelindwa kama mapafu au moyo, ksingekuwa wazi, kingefichwa na kinaonekana wakati wa kujamiana tu.Tatizo ni kwamba mbegu za kiume, haziwezi kukua vizuri kwa joto la kawaida la mwili, yaani nyuzi joto 36.5.Wanyama wengine, hasa wale ambao hawana damu joto, kama vile vyura, viungo vyao vya uzazi vya kiume vinalindwa vyema kwa ndani.Hata wanyama wengine wenye damu joto, kama vile tembo, wana viungo vya uzazi ambavyo ni salama kabisa.Chanzo cha picha, Getty ImagesBila shaka mfano mwingine wa jinsi mwili wa mwanadamu ulivyo na kasoro kisayansi ni mgongo.Je, huwezi kupata mtu ambaye hajawahi kukutana tatizo au kuumwa mgongo katika maisha yake.Mifupa ya mgongo hukaa kando kando ili kuunda upinde unaoshikilia vyema muundo wote wa mwili wa mnyama pamoja akiwemo binadamu.Lakini kwa kuwa binadamu ni aina ya mnyama mwenye miguu miwili, pingili za mgongo zimepangwa kihalisi katika safu za longitudinal.Kutokana na aina hii ya mpangilio, vingili katika sehemu ya chini ya mwili vertebrae inapaswa kubeba uzito zaidi.Ndio maana tatizo la maumivu ya kiuno na mgongo kwa binadamu ni la kawaida sana.Jicho la mwanadamu pia ni mfano wa udhaifu wa mwili wa mwanadamu.Retina ya binadamu imefunikwa. Kazi ya retina ni kunasa au kupokea taarifa nyepesi na kutuma taarifa hizo kwenye ubongo wetu kupitia mshipa wa macho.Shida ni kwamba hakuna vipokezi vya picha katika hatua ambapo neva ya macho huvuka retina, hii inamaanisha kuwa tuna sehemu isiyoonekana au upofu katika kila jicho.Wanyama wengine hawana madoa machoni kama sisi, kwa mfano Pweza.Katika macho ya pweza, nyuzinyuzi za macho ziko nyuma ya retina, hivyo neva ya macho haihitajiki kupeleka taarifa nyepesi kwenye ubongo.Kwa sababu hii, hakuna doa achoni pa pweza kama ilivyo kwa binadamu.Chanzo cha picha, Getty ImagesUkosefu wa hewa ni sababu kuu ya kifo kisicho cha kawaida katika spishi za wanyama zenye afya.Mwaka jana, idadi ya watu waliokufa kutokana na kukosa hewa ilikuwa mara mbili zaidi ya idadi ya watu waliokufa kwa ajali za gari huko nchini Hispania.Mirija ambayo hubeba chakula na hewa katika miili yetu imeunganishwa kwa namna hatari katika sehemu kadhaa za mwili.Pharynx ni kiungo muhimu sana. Pharynx ni kama bomba ambalo huanzia puani kwa ndani kwenda chini ya shingo na koo.Kwa kawaida, maji na chakula vinakwenda kwenye kitu kinaitwa esophagus wakati hewa inakwenda ama kupitia kwenye trachea.Lakini kuna wakati mwingine mambo yanaweza kwenda vibaya katika mfumo huu.Ikiwa hata kiasi kidogo cha chakula kinaingia kwenye trachea kwa bahati mbaya wakati wa kula, inaweza kusababisha madhara makubwa kama vile kifo kwa kukosa hewa.Na hii inathibitisha kwa mfano binadamu hawezi kula zabibu kwa haraka kwa sababu mwili wake haujaundwa vizuri kisayansi.Chanzo cha picha, Getty ImagesMuhimu: Kisayansi yapo mapungufu mengi ya kimwili na kimfumo ambayo hayaingiliani na kiimani. Na kwa mantiki hii, makala haya hayana sababu ya kukosoa uumbaji, kutokana na imani za wanadamu, bali kuonyesha dhana ya kisayansi katika mwili wa mwanadamu.  <topic>: AFYA 